|  |  |  |
| --- | --- | --- |
|   | **РЕПУБЛИКА БЪЛГАРИЯ****Агенция за социално подпомагане** |  |

**ОБЯВЛЕНИЕ**

**Агенция за социално подпомагане**, гр. София, ул. ”Триадица” №2, на основание чл. 14 от Наредбата за провеждане на конкурсите и подбора при мобилност на държавни служители, чл. 10а от ЗДСл и Заповед № РД01- 0957/14.06.2021 г.

**ОБЯВЯВА КОНКУРС:**

І. За длъжността **Главен експерт** в отдел „Социални и семейни помощи“вГлавна дирекция „Социално подпомагане“.

ІІ. Изисквания за заемане на длъжността **Главен експерт** в отдел „Социални и семейни помощи“вГлавна дирекция „Социално подпомагане“, съгласно Класификатора на длъжностите в администрацията:

1. Минимални:

* степен на образование – бакалавър
* професионален опит - 3 години и/или ІV младши ранг

2. Допълнителни:

* Аналитична компетентност;
* Ориентация към резултати
* Работа в екип;
* Комуникативна компетентност;
* Фокус към клиента /вътрешен и външен/;
* Професионална компетентност;
* Дигитална компетентност.

ІІІ. Конкурсът ще се проведе чрез решаване на тест и интервю.

ІV. Кандидатите подават писмено заявление за участие в конкурса (Приложение №3 към чл. 17, ал. 2 от НПКПМДСл). Към заявлението да се приложат следните документи:

1. Декларация от лицето, че:

a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

б) не е поставено под запрещение;

в) не е осъждано за умишлено престъпление от общ характер на лишаване от свобода;

г) не е лишено по съответен ред от правото да заема длъжността главен експерт.

 2. Копия от документи за придобитата образователно-квалификационна степен, допълнителна квалификация и правоспособност - ако дипломата на кандидата за придобито в Република България образование е след 1 януари 2012 г. и е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

 3. Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.);

V. Документите по т. ІV се подават в **14-дневен срок от датата на публикуване на обявлението за конкурса**, както следва:

1. лично или чрез пълномощник в деловодството на Агенцията за социално подпомагане, на адрес: гр. София, ул. ”Триадица” 2, служебен вход, Обединена приемна на МТСП, гише на АСП;
2. по електронен път на e-mail: ok@asp.government.bg, като в този случай заявлението за участие в конкурса и декларацията следва да бъдат подписани от кандидата с електронен подпис. Документите подадени на електронната поща без квалифициран електронен подпис, няма да се разглеждат от конкурсната комисия.

Краен срок за подаване на документи до **17:30 ч. на 29.06.2021 г.** (включително).

VI. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

 VІІ. Списъци и други съобщения във връзка с конкурса ще се обявяват на интернет страницата на агенцията [www.asp.government.bg](http://www.asp.government.bg).

 VІII. Кратко описание на длъжността Главен експерт в отдел „Социални и семейни помощи“вГлавна дирекция „Социално подпомагане“, съгласно длъжностната характеристика:

 **Основна цел на длъжността**

 Оказване на методическа помощ на териториалните поделения, свързани с прилагането на законодателството в областта на социалните и семейни помощи, предоставяне на целеви средства и помощи на ветераните от войните, предоставяне

на целеви помощи за отопление, прилагане на ПМС №:17 от 31.01.2007г. за условията и редът за заплащане стойността на оказаната болнична медицинска помощ за диагностика и лечение в лечебните заведения на лица, които нямат доход и/или лично имущество, което да осигурява лично участие в здравноосигурителния процес и др.

 **Области на дейност**

 Подпомага изпълнението на законовите и подзаконови нормативни актове в областта на социалното подпомагане и семейните помощи за деца.

 IX. Информация за начина на определяне на размера на основната заплата за длъжността Главен експерт в отдел „Социални и семейни помощи“:

 Минимален размер на основната заплата определена за длъжността – 1200 лв. Индивидуалният размер на основната заплата ще бъде определен съгласно чл. 67, ал. 4 от Закона за държавния служител, чл. 8 и чл. 9 от Наредбата за заплатите на служителите в държавната администрация и Вътрешните правила за заплатите в АСП, като се отчита нивото на длъжността, квалификацията и индивидуалния професионален опит на кандидата.